CELEX: 32015D1224(01)
Language: lv
Date: 2015-12-14 00:00:00
Title: Eiropas Parlamenta Prezidija Lēmums (2015. gada 14. decembris), ar ko groza Eiropas Parlamenta deputātu nolikuma īstenošanas noteikumus

24.12.2015   
            
            
               LV
            
            
               Eiropas Savienības Oficiālais Vēstnesis
            
            
               C 435/6
            
         EIROPAS PARLAMENTA PREZIDIJA LĒMUMS
   (2015. gada 14. decembris),
   ar ko groza Eiropas Parlamenta deputātu nolikuma īstenošanas noteikumus
   (2015/C 435/03)
   EIROPAS PARLAMENTA PREZIDIJS,
   ņemot vērā Līgumu par Eiropas Savienības darbību un jo īpaši tā 223. panta 2. punktu,
   ņemot vērā Eiropas Parlamenta deputātu nolikumu (1),
   ņemot vērā Eiropas Parlamenta Reglamenta 10. un 25. pantu,
   tā kā:
   
               (1)
            
            
               Saskaņā ar Eiropas Parlamenta deputātu nolikuma īstenošanas noteikumu (2) (“Īstenošanas noteikumi”) 69. panta 2. punktu minēto noteikumu 33. panta 4. punktā minēto personīgo līdzstrādnieku veiktās parlamentārās palīdzības izdevumu segšanas maksimālo apmēru attiecīgā gadījumā indeksē katru gadu, pamatojoties uz datiem, kas sagatavoti, piemērojot 65. pantu Eiropas Savienības Civildienesta noteikumos, kuri noteikti ar Padomes Regulu (EEK, Euratom, EOTK) Nr. 259/68 (3).
            
         
               (2)
            
            
               Komisija saskaņā ar šo regulējumu ir noteikusi, ka 2015. gadam korekcijas likme ir 2,4 %. Tādējādi šo parlamentārās palīdzības izdevumu segšanas maksimālajam apmēram mēnesī būtu jāsasniedz EUR 21 892 kopš 2015. gada 1. jūlija. Ņemot vērā Eiropas Parlamenta Prezidija 2015. gada 26. oktobra lēmumu (4), minētajai summai no 2016. gada 1. janvāra vajadzētu būt EUR 23 392,
            
         IR PIEŅĒMIS ŠO LĒMUMU.
   1. pants
   Īstenošanas noteikumu 33. panta 4. punktu aizstāj ar šādu:
   
      “4.   Laikposmā no 2015. gada 1. jūlija līdz 2015. gada 31. decembrim visu 34. pantā minēto personīgo līdzstrādnieku pakalpojumu segšanas maksimālais apmērs mēnesī ir EUR 21 892. No 2016. gada 1. janvāra šī summa ir EUR 23 392.”
   
   2. pants
   1.   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   2.   Šo lēmumu piemēro no 2015. gada 1. jūlija.
   
      (1)  Eiropas Parlamenta 2005. gada 28. septembra Lēmums 2005/684/EK, Euratom, ar ko pieņem Eiropas Parlamenta deputātu nolikumu (OV L 262, 7.10.2005., 1. lpp.).
   
      (2)  Eiropas Parlamenta Prezidija 2008. gada 19. maija un 9. jūlija Lēmums par Eiropas Parlamenta deputātu nolikuma īstenošanas noteikumiem (OV C 159, 13.7.2009., 1. lpp.).
   
      (3)  OV L 56, 4.3.1968., 1. lpp.
   
   
      (4)  Eiropas Parlamenta Prezidija 2015. gada 26. oktobra Lēmums, ar ko groza Eiropas Parlamenta deputātu nolikuma īstenošanas noteikumus (OV C 397, 28.11.2015., 2. lpp.).